An den pa chan zo dezhañ, dre hêrezh, ur chorfadur biologel a  rankomp sellet outañ evel merket ha digemm, en ur gontañ al luskadennoù naturel zo heverk eus ar ouenn den. Ouzhpenn-se e teu dezhañ ur chorfadur sevenadurel e-pad e vuhez, roet gant ar gevredigezh dre ar chehentiñ ha dre un toullad doareoù levezoniñ all. Ar chorfadur sevenadurel-mañ eo a zo, e-pad red an amzer, e-tailh da gemm hag a dermen a-galz an darempredoù etre an hinienn hag ar gevredigezh. An denoniezh vodern neus desket deomp, dre imbourchiñ ar sevenadurioù zo sañset bezañ kentidik, e chell  bezañ disheñvel-tre emzalch sokial ar boudoù denel, o vezañ ma vez diouzh ar patromoù sevenadurel mestroniour hag an aozadurioù zo mestr er gevredigezh. War se eo e rank a re a boania da wellaat stad mab-den diazezañ o spi : ar boudoù denel nint ket, diwar o chorfadur biologel, kondaonet an eil da zistruj egile pe da vezañ e dorn ur blanedenn griz a lakont warno o-unan.